Α.Ο. Θήρας

Ο Αθλητικός Όμιλος Θήρας είναι αθλητικός σύλλογος πετοσφαίρισης με έδρα το Κλειστό Γυμναστήριο Θήρας στη Σαντορίνη. Ιδρύθηκε το 2012 και διατηρεί τμήματα γυναικών, κορασίδων και παγκορασίδων.
Η ομάδα γυναικών κατάφερε μέσα σε δυο χρόνια από την ίδρυσή της να ανεβεί από το τοπικό πρωτάθλημα πετοσφαίρισης Κυκλάδων στην Α1 εθνική κατηγορία.

Τίτλοι-διακρίσεις 
 Πρωταθλήτρια Κυκλάδων: 2013
 Πρωταθλήτρια Α2 εθνικής κατηγορίας: 2014

Ιστορία 
Την άνοιξη του 2012 μια μικρή ομάδα με κοινό στοιχείο την αγάπη τους για τον αθλητισμό δημιούργησαν τον Α.Ο. Θήρας δίνοντας μεγάλη βαρύτητα στο πως θα στηθεί και προγραμματιστεί σωστά ο σύλλογος.

Αρχική δραστηριότητα ήταν η δημιουργία τμήματος πετοσφαίρισης.

Οι στόχοι εξαρχής ήταν δύο:

 Η δημιουργία αξιόλογης αγωνιστικής ομάδος γυναικών για να συμμετάσχει και να πρωταγωνιστήσει στο πρωτάθλημα Κυκλάδων.
 Και δεύτερον η ανάπτυξη του αθλήματος με δημιουργία τμημάτων υποδομής για να έρθουν τα μικρά παιδιά στο γήπεδο.

Όλες οι δράσεις και ενέργειες της ομάδος προσανατολίστηκαν σ’αυτούς τους στόχους.

Οι προσπάθειες έφεραν αποτέλεσμα, οι ακαδημίες γεμίζουν παιδιά και η αγωνιστική ομάδα γίνεται η επίσημη αγαπημένη όλου του νησιού.

Σε κάθε αγώνα ο κόσμος ανταποκρίνεται και γεμίζει το γήπεδο.

Η κορύφωση έρχεται καταλαμβάνοντας την πρώτη θέση στις Κυκλάδες (2012-2013).

Και φτάνει η ώρα των μπαράζ όπου η ομάδα της Σαντορίνης διεκδικεί την άνοδό της στην Α2 εθνική κατηγορία κάτι το οποίο καταφέρνει μέσα από αγώνες μπαράζ.

Kαι φτάνουμε στο 2013.

Μέσα από σωστή και προγραμματισμένη δουλειά, τη βοήθεια του κόσμου, κατάφερε να στεφθεί πρωταθλήτρια στην Α2 εθνική κατηγορία την περίοδο 2013-14 και να κερδίσει την άνοδο για την Α1.

Είναι μοναδικό γεγονός στα χρονικά του βόλεϊ μια ομάδα μέσα σε 2 χρόνια από τη μέρα της ίδρυσης της να βρεθεί από το τοπικό πρωτάθλημα Κυκλάδων στα σαλόνια της Α1 εθνικής κατηγορίας.

Η επιτυχία είναι μεγάλη.

2014-2015

Η ομάδα είναι πια στην Α1 εθνική κατηγορία.

Ο Α.Ο.Θήρας επιμένει να πιστεύει στην προσφορά του υγιούς αθλητισμού και γι΄ αυτό εξακολουθεί να προτείνει τη δική του θετική λύση:

“Συνεργασία Οικογένειας – Σχολείου – Αθλητισμού για τη διαμόρφωση ανθρώπων με σωστή συμπεριφορά στη συλλογική προσπάθεια, με μόρφωση και διάθεση ν΄αγωνιστούν για να κερδίσουν μια ευτυχισμένη ζωή”.

Ευρωπαϊκή πορεία 
Ο Α.Ο. Θήρας πρωτοεμφανίστηκε στον χάρτη της Ευρώπης την περίοδο 2016-17 στο Κύπελλο Συνομοσπονδίας, όπου αποκλείστηκε στον πρώτο γύρο της διοργάνωσης του από τη Χάποελ, Κφαρ Σαμπά από το Ισραήλ αφήνοντας εξαιρετικές εντυπώσεις για το μέλλον.
Επιστρέφει στην Ευρώπη την περίοδο 2018-19, όπου στον προκριματικό γύρο του Τσάλεντζ Καπ αντιμετωπίζει την Α.Ε. Λεμεσού, την οποία και αποκλείει με δύο νίκες (3-0, 3-0). Στη φάση των 32 βρήκε μπροστά του την τσέχικη Κράλοβο Πόλε Μπρνο και με εκπληκτικό βόλλεϊ και δύο νίκες (3-0, 3-0) προκρίθηκε στους 16. Η ομάδα της Σαντορίνης συνέχισε αήττητη τον θεσμό κόντρα στη φινλανδική Πέλκι Κουούσαμο και πήρε το εισιτήριο για τα προημιτελικά (3-1, 3-1). Φρένο στην πορεία του έβαλε η τουρικική ΒΒΣΚ Αΐδίνιο που πέρασε με 3-2 από τη Σαντορίνη και επικράτησε και 3-0 στην έδρα της.

Την περίοδο 2019-20 πάλι στο Τσάλεντζ Καπ, ο Α.Ο. Θήρας πέρασε εύκολα το εμπόδιο της Ντρίτα Τζιλάν του Κοσυφοπεδίου στη φάση των 32, με δύο νίκες (3-0, 3-0). Στους 16 αντιμετώπισε την ελβετική Κάντι Σαφχάουζεν, από την οποία έχασε εκτός έδρας με 3-2 σετ, αλλά στη Σαντορίνη ανέτρεψε την κατάσταση και παίρνοντας τη νίκη με 3-1 βρέθηκε στους προημιτελικούς. Ο επόμενος αντίπαλος ήταν η ισχυρή Σ.Κ. Δρέσδης, αλλά Ο Α.Ο. Θήρας στάθηκε επάξια σε δύο συναρπαστικά παιχνίδια απέναντι στη γερμανική ομάδα. Στη Σαντορίνη πήρε μία ιστορική νίκη με το "καθαρό" 3-1, αλλά στη Δρέσδη παρότι κατάφερε να κερδίσει ένα σετ, υπέκυψε στο "χρυσό σετ" μόλις με 15-13 και τερμάτισε με ψηλά το κεφάλι την ευρωπαϊκή του πορεία εκείνης της χρονιάς.

Σύνθεση 2021-22 
Η ομάδα όπως ήταν στις

Σύνθεση 2019-20

Τεχνικό επιτελείο

Τεχνικό επιτελείο

|}

Παραπομπές

Εξωτερικοί σύνδεσμοι - Πηγές 
 Α.Ο. Θήρας Επίσημος ιστοχώρος - www.aothiras.gr

Αθλητικοί σύλλογοι Σαντορίνης
Ιδρύσεις αθλητικών συλλόγων το 2012
Σωματεία Ε.Σ.Κ.Κ.
Ελληνικοί σύλλογοι πετοσφαίρισης